ጨፌ ኦሮሚያ መደበኛ ስብሰባውን ማካሄድ ጀመረ
ጨፌ ኦሮሚያ 9ኛ መደበኛ ስብሰባውን በዛሬው እለት ማካሄድ ጀምሯል።ጨፌው ለሁለት ቀናት በሚያካሂደው መደበኛ ስብሰባው የክልሉን መንግስት የ6 ወራት የስራ አፈፃፀም እንደሚገመግም ይጠበቃል።እንዲሁም በክልሉ ያለው ሰላም፣ መረጋጋት እና የህግ የበላይነትን ማስከበር ላይ ትኩረት አድርጎ እንደሚመክርም ተገልጿል።ከፍትሃዊ ተጠቃሚነትና ከመልካም አስተዳደር ጋር ተያይዘው በሚነሱ ጥያቄዎችና ቅሬታዎች እንዲሁም በመንግስት በኩል የሚሰጡ ምላሾችንም ጨፌው በመደበኛ ስብሰባው ይመለከተዋል ተብሏል።ጨፌ ኦሮሚያ በሚቀርብለት የኦሮሚያ ህብረት ስራ ማህበራት ማቋቋሚያ ረቂቅ አዋጅ ላይ ተወያይቶ እንደሚያፀድቅም ይጠበቃል።ከዚህ በተጨማሪም ጨፌው በመደበኛ ስብሰባው የሚቀርቡለትን የተለያዩ ሹመቶች ገምግሞ ያፀድቃል ሲል የዘገበው ኤፍ ቢሲ ነው።